અત્રે ઉલ્લેખનીય છે કે થોડા દિવસ પહેલા પુણેમાં કેટલાંક લોકોએ ફેસબુક પર વિવાદિત ટિપ્પણી કરી હતી ત્યારબાદ બે સમુદાયોમાં તણાવની સ્થિતિ પેદા થઇ હતી. પોલીસને પણ એ જ શંકા છે કે મોહસિનને પણ એ વાતને આધાર બનાવીને જ તેની પર પ્રહાર કરવામાં આવ્યો. ફેસબુક વિવાદના પગલે પુણેમાં અત્યાર સુધી ઘણી જગ્યાએ હિંસા થઇ ચૂકી છે. મારામારી અને પત્થરબાજીના આરોપમાં પોલીસ છેલ્લા એક અઠવાડીયામાં 200 લોકોને ગિરફ્તાર કરી ચૂકી છે, પરંતુ મોહસિન શેખના મૃત્યુ બાદ હડપસર વિસ્તારમાં તણાવની સ્થિતિ વધી ગઇ છે.